बोले- दिल में इतनी नफरत थी तो उन्हें नहीं आना चाहिए था
Javed Akhtar VS Pakistan and 26/11 Mumbai terror attack पाकिस्तान के लाहौर में हुए फैज फेस्टिवल में जावेद अख्तर का दिया बयान बेहद सुर्खियों में है।
पाकिस्तान के लाहौर में हुए फैज फेस्टिवल में जावेद अख्तर का दिया बयान बेहद सुर्खियों में है। भारत में जहां उनके इस कदम की सराहना की जा रही है, वहीं पाकिस्तान के सेलिब्रिटीज और आम जनता उनपर भड़की हुई है। कई पाकिस्तानी सेलेब्स ने सोशल मीडिया पर जावेद अख्तर के खिलाफ अपनी भड़ास निकाली है।
जावेद अख्तर के बयान पाकिस्तानी सेलेब्स ने जताई नाराजगी
सोशल मीडिया पर जावेद अख्तर का एक वीडियो सामने आया है, जिसमें वो पाकिस्तानियों को सरेआम खरी-खोटी सुनाते नजर आ रहे हैं और वहां पर बैठी ऑडियंस जावेद की बातों पर तालियां बजा रही है।
वीडियो पर यूजर्स का कहना है कि जावेद अख्तर का खुली बाहों के साथ पाकिस्तान में स्वागत किया गया। उनकी तरफ से अच्छे रिस्पॉन्स की उम्मीद थी, लेकिन उन्होंने घर में आकर बेइज्जती कर दी।
क्या था पूरा मामला? 
फैज फेस्टिवल में जावेद अख्तर ने कहा था- 'हमने तो नुसरत और मेहंदी हसन के बड़े बड़े फंक्शन किए। लेकिन आपके मुल्क में लता मंगेशकर का कोई भी शो नहीं हुआ।ये हकीकत है, चलिए अब हम एक-दूसरे पर इल्जाम ना दें। अहम बात ये है कि आजकल जो फिजा इतनी गरम है, वो कम होनी चाहिए।
जावेद ने बयान में आगे कहा था- 'हम तो बंबई के लोग हैं। हमने देखा हमारे शहर पर कैसे हमला हुआ था, वो लोग नॉर्वे से नहीं आए थे। न ही इजिप्ट से आए थे। वो लोग अभी भी आपके देश में घूम रहे हैं। तो ये शिकायत अगर हर हिंदुस्तानी के दिल में है तो, आपको बुरा नहीं मानना चाहिए।'
कोई घर में आकर बेइज्जत करके जा रहा और उस पर खुशी मनाई जा रही- सबूर 
पाकिस्तानी एक्ट्रेस सबूर अली ने इंस्टाग्राम हैंडल पर लिखा- 'कोई अपने घर में आकर बेइज्जत करके जा रहा है और उस पर खुशी से शोर मचाया जा रहा है। उसके कदमों में बैठा जा रहा है, यह कितने शर्म की बात है। पढ़े लिखे जाहिल लोग। अपने देश के टैलेंट को कभी इतनी इज्जत नहीं दी, मुल्क के बड़े-बड़े फनकार चले गए, जिनके पास आखिरी वक्त में अपने इलाज तक के लिए पैसे नहीं थे। तब ये टैलेंट के कदरदान लोग कहां थे।’
उनकी कोई क्या इज्जत करेगा-सबूर 
सबूर ने आगे कहा- जिन्हें अपनी इज्जत रखनी नहीं आती, उनकी कोई क्या इज्जत करेगा। माना कि आर्ट के लिए कोई बाउंड्रीज नहीं हैं, लेकिन इज्जत के लिए बाउंड्रीज और लाइनें खींची जाती हैं। हमारे दिल तो इतने बड़े हैं कि खैर-खैरियत से वापस भेजते हैं और चाय भी पिलाते हैं।
मौका माहौल देखकर बात करना चाहिए- मिशी खान 
पाकिस्तानी एक्ट्रेस मिशी खान ने वीडियो शेयर करते हुए लिखा- दूध में मक्खी डालकर नहीं देनी चाहिए। आप हमारे मेहमान बनकर आए थे। यहां इस तरह की बात करने का कोई सेंस नहीं होता है। मौका माहौल देखकर बात करना चाहिए। आपने वापसी की परवाह ज्यादा कि, आपने ये सोचा कि हिंदुस्तान में आपकी वाह-वाह हो। ये निहायत घटिया बात की है, आपसे ऐसी उम्मीद नहीं थी। हमें अफसोस है।’
दिल में इतनी नफरत थी तो उन्हें यहां नहीं आना चाहिए था- एजाज असलम
एक्टर प्रोड्यूसर एजाज असलम ने ट्वीट में लिखा- ‘जावेद अख्तर के दिल में इतनी नफरत है तो उन्हें यहां नहीं आना चाहिए था। हमने तब भी उनको यहां से सेफली जाने दिया। ये आपकी सभी घटिया बातों का जवाब था।’
पाकिस्तानी बोले- जावेद को किसने बुलाया था
जावेद इस बयान पर सेलेब्स ही नहीं बल्कि आम पाकिस्तानी जनता भी उनसे नाराज है। लोगों का कहना है कि जावेद को पाकिस्तान आतंकवादी देश लगता है तो वो यहां पर क्यों आए? पाकिस्तानी एक्टर और सिंगर अली जफर का भी एक वीडियो सामने आया है, जिसमें वो जावेद के साथ गाना गाते हुए नजर आ रहे हैं। पाकिस्तानी आवाम उन्हें भी सोशल मीडिया पर खूब ट्रोल कर रही है।
'मेरी टिप्पणी पर 3 हजार लोगों ने बजाई थी ताली':पाकिस्तान से लौटने के बाद जावेद अख्तर बोले- 26/11 हमले वाली बात पर अच्छी प्रतिक्रिया मिली
जावेद अख्तर ने कहा है कि पाकिस्तान में 26/11 मुंबई आतंकवादी हमलों के बारे में की गई उनकी टिप्पणी पर लोगों ने अच्छी प्रतिक्रिया दी थी। उनके इस कमेंट की लोगों ने प्रशंसा की थी। जावेद अख्तर ने कहा, 'जब मैंने ये बात कही तो वहां मौजूद करीब 3 हजार लोगों ने एक स्वर में तालियां बजाई। पूरी खबर पढ़ने के लिए लिंक पर क्लिक करें-